text: Ny træner? Glem det foreløbigt
  20 oktober 2014 kl. 12.25
  Johnny Mølby eller Peter Sørensen bliver ikke ny træner i Vejle, lyder det fra klubben. Først til nytår vil klubben se på trænersituationen.
  Assistenttræner Klebér Saarenpää blev i dag foreløbig cheftræner i Vejle Boldklub, efter klubben stoppede samarbejdet med Tonny Hermansen.
  Men folk skal ikke gætte på, hvem der bliver den permanente løsning.
  - Vi præsenterer om kort tid en plan, og den indeholder interne løsninger. Klebér Saarenpää har rollen som cheftræner resten af året, og så kigger vi på det til den tid, siger Gert Eg fra VB?s nye sportslige udvalg til Vejle Amts Folkeblad.
  Lige nu drejer det sig især om økonomi:
  - Vi vil i resten af 2014 og sikkert også i 2015 kæmpe hårdt for at ramme balance i regnskabet, siger Gert Eg til avisen.
  Artikel i Vejle Amts Folkeblad.
  